CELEX: 32012R0823
Language: sk
Date: 2012-09-14 00:00:00
Title: Nariadenie Komisie (EÚ) č. 823/2012 zo 14. septembra 2012 , ktorým sa ustanovuje odchýlka od vykonávacieho nariadenia (EÚ) č. 540/2011, pokiaľ ide o dátumy ukončenia platnosti schválenia účinných látok 2,4-DB, kyselina benzoová, beta-cyflutrín, karfentrazon-etyl, Coniothyrium minitans kmeň CON/M/91-08 (DSM 9660), cyazofamid, cyflutrín, deltametrín, dimeténamid-p, etofumezát, etoxysulfurón, fenamidon, flazasulfurón, flufenacet, flurtamón, foramsulfurón, fostiazat, imazamox, iodosulfurón, iprodion, izoxaflutol, linuron, maleínhydrazid, mekoprop, mekoprop-P, mezosulfurón, mezotrión, oxadiargyl, oxasulfurón, pendimetalín, pikoxystrobin, propikonazol, propineb, propoxykarbazón, propyzamid, pyraklostrobín, siltiofam, trifloxystrobín, warfarín a zoxamid  Text s významom pre EHP

15.9.2012   
            
            
               SK
            
            
               Úradný vestník Európskej únie
            
            
               L 250/13
            
         NARIADENIE KOMISIE (EÚ) č. 823/2012
   zo 14. septembra 2012,
   ktorým sa ustanovuje odchýlka od vykonávacieho nariadenia (EÚ) č. 540/2011, pokiaľ ide o dátumy ukončenia platnosti schválenia účinných látok 2,4-DB, kyselina benzoová, beta-cyflutrín, karfentrazon-etyl, Coniothyrium minitans kmeň CON/M/91-08 (DSM 9660), cyazofamid, cyflutrín, deltametrín, dimeténamid-p, etofumezát, etoxysulfurón, fenamidon, flazasulfurón, flufenacet, flurtamón, foramsulfurón, fostiazat, imazamox, iodosulfurón, iprodion, izoxaflutol, linuron, maleínhydrazid, mekoprop, mekoprop-P, mezosulfurón, mezotrión, oxadiargyl, oxasulfurón, pendimetalín, pikoxystrobin, propikonazol, propineb, propoxykarbazón, propyzamid, pyraklostrobín, siltiofam, trifloxystrobín, warfarín a zoxamid
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 druhý odsek,
   keďže:
   
               (1)
            
            
               V prípade účinných látok stanovených v časti A prílohy k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (2), pri ktorých platnosť schválenia skončí pred 14. júnom 2014, žiadatelia nemohli podať oznámenie tri roky vopred požadované podľa článku 15 ods. 1 nariadenia (ES) č. 1107/2009, pokiaľ ide o žiadosti o obnovenie.
            
         
               (2)
            
            
               Preto je potrebné predĺžiť obdobie schválenia uvedených účinných látok so zohľadnením prvkov uvedených v treťom odseku článku 17 nariadenia (ES) č. 1107/2009.
            
         
               (3)
            
            
               Vzhľadom na účel druhého odseku článku 17 nariadenia (ES) č. 1107/2009, pokiaľ ide o prípady, keď sa tri roky pred uplynutím príslušného termínu stanoveného v článku 1 tohto nariadenia nepredloží žiadna žiadosť, Komisia stanoví dátum ukončenia platnosti schválenia na rovnaký dátum ako pred týmto nariadením alebo čo najskôr potom.
            
         
               (4)
            
            
               Vzhľadom na účel druhého odseku článku 17 nariadenia (ES) č. 1107/2009, pokiaľ ide o prípady, keď Komisia prijme nariadenie stanovujúce, že schválenie účinnej látky uvedenej v článku 1 tohto nariadenia nie je obnovené, pretože nie sú splnené kritériá na schválenie, Komisia stanoví dátum ukončenia platnosti schválenia na rovnaký dátum ako pred týmto nariadením alebo na dátum prijatia nariadenia stanovujúceho, že schválenie účinnej látky sa neobnovuje, podľa toho, ktorý z týchto dvoch dátumov je neskorší.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Dátumy ukončenia platnosti schválenia
   Odchylne od časti A prílohy k vykonávaciemu nariadeniu (EÚ) č. 540/2011 sa uplatňujú tieto dátumy ukončenia platnosti schválenia:
   
               1.
            
            
               31. júl 2016, pokiaľ ide o účinné látky: etofumezát (položka 29), imazamox (položka 41), oxasulfurón (položka 42), etoxysulfurón (položka 43), foramsulfurón (položka 44), oxadiargyl (položka 45), kyazofamid (položka 46), linurón (položka 51), pendimetalín (položka 53), trifloxystrobín (položka 59), karfentrazon-etyl (položka 60), mezotrión (položka 61), fenamidon (položka 62), izoxaflutol (položka 63) a warfarín (položka 120);
            
         
               2.
            
            
               31. október 2016, pokiaľ ide o účinné látky: deltametrín (položka 40), 2,4-DB (položka 47), beta-cyflutrín (položka 48), cyflutrín (položka 49), iprodión (položka 50), hydrazid kyseliny maleínovej (položka 52), flurtamón (položka 64), flufenacet (položka 65), iodosulfurón (položka 66), dimeténamid-p (položka 67), pikoxystrobin (položka 68), fostiazát (položka 69), siltiofam (položka 70) a Coniothyrium minitans kmeň CON/M/91-08 (DSM 9660) (položka 71);
            
         
               3.
            
            
               31. január 2017, pokiaľ ide o účinné látky: propineb (položka 54), propyzamid (položka 55), mekoprop (položka 56), mekoprop-P (položka 57), propikonazol (položka 58), mezosulfurón (položka 75), propoxykarbazón (položka 76), zoxamid (položka 77), kyselina benzoová (položka 79), flazasulfurón (položka 80) a pyraklostrobín (položka 81).
            
         Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. septembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Ú. v. EÚ L 153, 11.6.2011, s. 1.